จะมีอาการแสบกลางอกถึงลำคอเฉพาะช่วงหลังตื่นนอนค่ะ หลังรับประทานอาหารจะมีลมตีขึ้นมาบ่อยๆ
สวัสดีค่ะ อาการแสบกลางอกถึงลำคอ มีลมในกระเพาะอาหารหลังทานอาหาร น่าจะเกิดจากการเป็นโรคกรดไหลย้อนได้ โดยจะทำให้มีอาการแสบร้อนกลางอก แน่นหน้าอก ซึ่งอาจขึ้นมาถึงลำคอได้ อาจทำให้มีอาการคล้ายมีอะไรจุกอยู่ที่คอ และอาจทำให้รู้สึกระคายเคืองคอ เจ็บคอ มีน้ำรสเปรี้ยวหรือขมในปากและคอ เรอบ่อย ท้องอืด อาหารไม่ย่อย คลื่นไส้ อาเจียน เป็นต้นแนะนำควรปฏิบัติตัวแบบโรคกรดไหลย้อนไปก่อน ได้แก่ การเลือกทานอาหารที่ย่อยง่าย หลีกเลี่ยงอาหารที่มีไขมันสูง เช่น อาหารทอดต่างๆ เนื้อสัตว์ติดมัน หลีกเลี่ยงอาหารรสจัด ไม่ทานเผ็ด ไม่ควรทานจนอิ่มเกินไป เคี้ยวให้ละเอียดก่อนกลืน ทานช้าๆ ไม่เร่งรีบ และไม่ควรทานอาหารแล้วนอนทันที ควรเว้นระยะอย่างน้อย 2 ชั่วโมง ห้ามดื่มแอลกอฮอล์ เครื่องดื่มที่มีคาเฟอีน และน้ำอัดลมอัดแก๊สต่างๆ เป็นต้น หลังการทานอาหาร อาจทานยาที่ช่วยย่อยและขับลม เช่น ไซเมทิโคน (simethicone), เอ็ม คาร์มิเนทิฟ (M. Carminative) มาเจสโต (magesto-F) เป็นต้นแต่หากอาการไม่หายไป ไม่ดีขึ้น ก็ควรไปพบแพทย์เพื่อตรวจรักษาค่ะ